Michael Nyqvist

Rolf Åke Michael Nyqvist (født 8. november 1960 i Stockholm, død 27. juni 2017 samme sted) var en svensk skuespiller utdannet ved Teaterhögskolan i Malmö. Nyqvist tilhørte ensemblet ved Sveriges nasjonalscene Kungliga Dramatiska Teatern, og medvirket i en rekke TV-serier og filmer.

Liv og virke
 Bakgrunn 
Michael Nyqvist (i folkeregisteret Rolf Åke Michael Nyqvist Folkbokföringsdata. Ratsit.se. Läst 18 januari 2012.) ble adoptert 1½ år gammel etter noen tid på barnehjem. Hans adoptivforeldre var advokaten Åke Nyqvist og sekretæren Gerd, f. Nordborg.Nyqvist, Michael R Å, skådespelare, Sthlm, i Vem Är det 2007 s 447.

Han fikk som femåring vite at han var adoptert. Han traff senere begge sine biologiske foreldre; hans biologiske far var italiensk og har tidligere bodd i Marokko.

Hans søken etter sin egen identitet er tema i selvbiografien Når barnet har lagt seg fra 2009, oversatt av Astrid Nordang.Skuespiller fra Stieg Larsson-filmene blir forfatter – Dagbladet

Han utdannet seg ved Teaterhögskolan i Malmö.

 Skuespiller
Nyqvist ble først lagt merke til som skuespiller da han spilte politimannen John Banck i TV-serien Beck, men det var ikke før han spilte i filmen Grabben i graven bredvid han fikk sitt store gjennombrudd. Senere spilte han i filmer som Så som i himmelen, Arn – Tempelridderen, Kautokeino-opprøret og Menn som hater kvinner.

Nyqvist var til sin død en del av det faste ensemblet på Kungliga Dramatiska Teatern. Han fikk sitt store gjennombrudd i 2002 med rollen som bonden Benny i Kjell Sundvalls kinofilm Grabben i graven bredvid, en rolle han ble belønnet med en Guldbagge for.

I 2011 spilte Nyqvist sine første Hollywoodroller i filmene Abduction og Mission: Impossible – Ghost Protocol.  I den fjerde Mission Impossible-filmen portretterte Nyqvist filmens største skurk og spilte der blant annet mot Tom Cruise.

Michael Nyqvist var gift 1990–1994 med psykologen Pinita Rodriguez (født 1960). I 1998 giftet han seg med den finske scenografen Catharina Nyqvist Ehrnrooth (født 1969). Han fikk en datter (født 1990) i første ekteskap og en sønn (født 1996) i andre ekteskap.

Nyqvist døde 27. juni 2017 av lungekreft, og ble gravlagt i Katarina kirke i Stockholm 21. juli.

 Filmografi (utvalg) 
2018 – Hunter Killer
 2014 – John Wick
 2011 – Mission: Impossible - Ghost Protocol
 2011 – Abduction
 2009 – Luftslottet som sprengtes
 2009 – Jenta som lekte med ilden
 2009 – Menn som hater kvinner
 2008 – Kautokeino-opprøret
 2007 – Arn: Tempelridderen
 2005 – Bang Bang Orangutang
 2005 – Den beste av mødre
 2005 – Mastermind
 2004 – Så som i himmelen
 2003 – Smala Sussie
 2003 – Dag og natt
 2002 – Grabben i graven bredvid
1997 – Beck – Mannen med ikonene (Svensk tittel: Beck – Mannen med ikonerna) (TV-film)
 1997 – Beck
 1997 – Tic Tac

 Teaterstykker (utvalg) 
 Geten – (2005) Vasateatern, Stockholm med Suzanne Reuter, Jacob Ericksson og Albin Flinkas

 Priser og nominasjoner (utvalg) 
 2002 prisen som beste skuespiller ved Gijón International Film Festival for filmen Tillsammans
 2002 Guldbagge for beste mannlige hovedrolle i filmen Grabben i graven bredvid
 2004 Silver Hugo ved Chicago International Film Festival for beste ensemble i filmen Dag og natt
 2000 – nominert til  Guldbagge for beste mannlige birolle i filmen Tillsammans 2004 – nominert til Guldbagge for beste mannlige hovedrolle i filmen Så som i himmelen 2005 – nominert til  Guldbagge for beste mannlige birolle i filmen Den beste av mødre''

 Referanser 

 Eksterne lenker 

 Nyqvist Michael hos Dramaten

Kategori:Svenske skuespillere
Kategori:Guldbaggen for beste mannlige hovedrolle
Kategori:Guldbaggen for beste mannlige birolle
Kategori:Personer fra Stockholm